**NOTA DE PREMSA**

El Baridà, un territori amb 1.200 anys d’història, conformat pels municipis d’Arsèguel, Cava, Lles de Cerdanya, Montellà i Martinet i el Pont de Bar, situat a cavall de les comarques de l’Alt Urgell i la Cerdanya, ja va començar fa uns anys gràcies al procés participatiu “ Quin futur volem al Baridà” a treballar un pla de desenvolupament conjunt. Després de moltes iniciatives en el territori ara s’ha obert l’Espai Baridà a Martinet per tal que sigui el punt de referència de totes aquestes iniciatives impulsades entre el sector públic i privat de la subcomarca.

L’associació de comerç i turisme del Baridà, creada arran d’aquest procés, ha signat un conveni amb l’ajuntament de Montellà i Martinet per l’ utilització de l’antic escorxador de Martinet i que esdevingui un espai d’iniciatives del Baridà sota el nom **d’Espai Baridà.**

Aquest espai no serà només un lloc d’informació turística de la zona, sinó també un espai on s’assessorarà a emprenedors i empresaris, es mantindrà una borsa de treball conjunta amb els consells comarcals de l’Alt Urgell i la Cerdanya, centre de formació per els socis de l’associació, lloc de trobada per projectes de col·laboració entre sector públic i privat, oferta de serveis turístics, tastos de producte agroalimentari de proximitat “ Terra de Baridà” , exposicions amb temàtica del Baridà, treball amb xarxa/col·laboració amb altres territoris catalans i europeus, centre motor de creació de nous productes ( turístics, comercials, socials ) ,etc

Durant la setmana el centre serà gestionat per un AODL del departament de treball ( SOC ) i els caps de setmana per empresaris del Baridà que hi oferiran els seus serveis als visitants que s’acostin a descobrir un territori ple d’emocions i que desperten els sentits.

Us convidem a conèixer aquesta iniciativa i moltes altres que s’estan portant a terme al petit territori Baridà.

**Al Baridà som poca gent però moltes persones**

Contacte: 667706077 / aodl.elbarida@gmail.com

Junta de l’Associació de comerç i turisme del Baridà

Ajuntament de Montellà i Martinet



Ajuntament de Montellà i Martinet